Foto: Kun.uz O‘zbekistonlik maktab o‘quvchilari Bolgariyadagi “Chegara bilmaydigan matematika” xalqaro musobaqasida 1 ta oltin, 4 ta kumush va 4 ta bronza medallarini qo‘lga kiritishdi. Musobaqa “Chegara bilmas ta’lim” Pedagogika assotsiatsiyasi (Bolgariya) va “Innovation” ta’lim markazi (Qozog‘iston) tomonidan tashkil etildi. Finalda jahonning 11 davlatidan bo‘lgan 1200 dan ortiq 1-12 sinf o‘quvchilari qatnashdi. Shaxsiy musobaqalar davomida o‘quvchilar atigi 60 daqiqa ichida 20 ta matematik masalani yechishdi. Shaxsiy musobaqalar natijalari: Oltin – Inoyatova Nigina (3 sinf);  Kumush – Karetnikov Vladimir (2 sinf);  Bronza – Mustafin Marat (1 sinf), Mirzayev Axat (2 sinf), Sharifxo‘jayev Amir (4 sinf), Obidjonova Samina (4 sinf).    Jamoaviy musobaqalar natijasi: Kumush - Muhitdinova Anora, Sharifxo‘jayev Amir, Zohidova Farangiz (4 sinf)